Dore Lavik

Dorotheus Olivarius (Dore) Lavik (født 4. juni 1863 i Eksingedalen nord for Bergen, død 18. juni 1908 i Bergen) var en norsk skuespiller og teatersjef.Dore Lavik i Store norske leksikon.
 Familie
Dore Lavik var sønn av Johannes Andersson Lavik (1823–1897) og Kari Andersdatter Kyte (1820–1907).  De drev en haugiansk gård i Hosanger, mer spesifikt Eksingedalen. Broren Andres Lavik (1852–1941) ble bonde og stortingsmann, den som tok over farens gård og også ble ordfører. Det samme gjaldt broren Andreas Lavik (1854–1918), mens broren Johannes Lavik (1856–1929) ble redaktør og målmann. Gjennom sin mor var de etterkommere etter Eidsvollsmannen Brynjel Andersson Gjerdåker. 

 Teatervirksomhet og privatliv
Som ung mann var Dore Lavik i USA, der han arbeidet som forsikringsagent og murer. Etter noen år vendte han imidlertid tilbake til Norge og Bergen.

Fra 1896 til 1908 var han gift med den danske teaterkvinnen Ludovica Levy (1856–1922). Det var ved Dores hjemkomst at han fikk sin debut i hjembyens Den Nationale Scene, der broren Johannes hadde tiltrådt som redaktør i Bergens Tidende. I 1899, samme år som broren Andreas flyttet tilbake til Bergen, flyttet Lavik og Levy til hovedstaden for å starte Sekondteatret, forøvrig samme år som Nationaltheatret åpnet. De ledet Sekondteatret i én sesong, fra 1899 til 1900.

Ekteskapet skrantet imidlertid, og fra 1904 – samme år som broren Johannes grunnla Gula Tidend – holdt han lag med den nær tyve år yngre skuespilleren Marie Andersen (1881–1969). Dore hadde i 1901 startet Det Norske Skuespillerselskab, og han lot Marie Andersen bli medlem av Selskabet og følge med på turnéer, blant annet i Danmark 1906–1907.

Dore Lavik døde i 1908 av tarmslyng i Bergen,Ingvild Bræin, Bondegutt på de skrå bredder i Bergens Tidende den 9. juni 2008. bare ett år efter morens død. Han er gravlagt på Flatekvål kirkegård i hjemdalen.Åse Eikemo Strømme, Skodespelaren Dore Lavik frå Eksingedalen, Vaksdal Historielag, årbok 2008.

Året efter Laviks død giftet Marie seg med den mye eldre skribenten Knut Hamsun (1859–1952), som i likhet med Lavik hadde tilbrakt yngre år i USA som forsikringsagent og murer.

 Litteratur 


 Referanser 

 Eksterne lenker 



Kategori:Norske skuespillere
Kategori:Personer fra Vaksdal kommune